สวัสดีครับผม ผมอายุ18 กำลังเข้าสู่ช่วงสอบมหาลัย แต่ผมเครียดกับเรื่องทางบ้านครับ ทางบ้านไม่ได้ให้กำลังใจอีกทั้งยังไม่ให้ผมไปเรียนในทางที่ชอบ ถ้าไปบอกจะไม่ส่งเรียนไปเรียนเอง มึงลูกกูมึงฟังกูประมาณนี้ครับ แล้วเรื่องแบบนี้เกิดมาหลายครั้ง รวมเรื่องภายในครอบครัวด้วยก็ได้ด่ากันถึงเรื่องนี้บ่อยๆขึ้นมึงขึ้นกู แล้วทุกครั้งที่ทะเลาะกันผมคิดอยากจะฆ่าตัวตายทุกครั้ง อยากจะถามว่าผมเป็นซึมเศร้าหรือป่าวควรปรึกษาแพทย์ที่ไหนหรือป่าว เคยปรึกษากับพ่อแม่แล้วว่าจะอยากช่วยหน่อยแต่ก็ได้มาแต่มึงฟังกูอะครับ ช่วยตอบหน่อยนะครับ ขอบครับ
สวัสดีค่ะ จากเหตุการณ์ดังกล่าวมา การมีปัญหากับทางบ้าน อาจทำให้เป็นสาเหตุให้เครียดนานๆ จนเกิดภาวะซึมเศร้า โรคซึมเศร้าตามมาได้ภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ โดยหากมีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้จึงจะจัดว่าเป็นโรคซึมเศร้าแนะนำการตั้งสติ แก้ไขปัญหา และพูดคุยกับผู้ปกครองเกี่ยวกับความรู้สึกและความต้องการของตนเอง ควรเปิดใจร่วมกันแก้ไขปัญหาจะดีที่สุดค่ะแต่หากรู้สึกว่าเป็นมาก และยังแก้ไขปัญหาไม่ได้ อาจพบจิตแพทย์เพื่อประเมินเบื้องต้นและรับยาภายใต้การดูแลของแพทย์ต่อไป